جاری ایل ایسلام دونیاسینین توریزم پایتاختینین تبریز شهری سئچیلمهسی تصادفی کاراکتر داشیمیر.
کولت. آذ آذرتاج-ا ایستینادا خبر وئریر کی، قدیم تاریخه مالیک اولان بو شهرده اولدوقجا ماراقلی عابدهلر و مکانلار وار. بونلاردان بیری ده کندووان کندیدیر. کندووان کندی تبریز یاخینلیغینداکی سهند داغینین اتیینده یئرلشیر. قایالیقدا یئرلشن کنده کناردان نظر یئتیردیکده اونون آری پته یینه بنزدیی آیدینلاشیر. بو کندین دیگرلریندن فرقی اوندادیر کی، بوراداکی ائولر قایالارین ایچینده یئرلشیر. طبیعی اولاراق یارانان اویوقلار سونرادان ائو کیمی دوزلدیلیب.
فارس منبعلرینین وئردیی معلوماتا گؤره، ۷-جی عصرده مغوللارین ایرانا هوجومو زامانی اینسانلار قاچیب سهند داغینین اته یینده گیزلنیبلر. سونرالار اینسانلار بورانین تهلوکهسیز اولدوغونو گؤرهرک دایمی مسکن سالیبلار. حاضردا کندین ۱۰۰۰ نفردن آرتیق اهالیسی وار. توریستلر اوچون ماراقلی مکان اولان کندووان کندینده ۵ اولدوزلو اوتل ده اینشا ائدیلیب. اوتل ده قایانین ایچیندهدیر. لاکین معاصر آوادانلیقلارلا تجهیز ائدیلیب.
داشلارین آراسیندا تیکیلمیش ائولر کنده اؤزونه مخصوص گؤزللیک وئریر. کندین یاخینلیغینا یئردن چیخان مینرال سو بؤیرک خسته لییندن اذیت چکهنلرین معالیجهسینده ایستیفاده ائدیلیر.
دونیادا اوچ بئله کند مؤوجوددور. اونلاردان بیری تورکییهدهکی کاپادوکییا، دیگری ایسه آمریکاداکی داکوتادیر.
azb_Arab azb_Arab azb_Arab azb_Arab azb_Arab